पानीपत. सरकार का पहला साल समझने में गया, दूसरा योजनाएं बनाने और घाेषणाएं करने में। अब दावा, मिड ईयर यानी तीसरा वर्ष क्रियान्वयन का होगा। इसी लाइन पर समझिए बजट का पूरा विवरण, साथ ही पिछली योजनाओं-नीतियों का एनालिसिस। इसके अतिरिक्त बजट को 5-5 हिस्सों में बांटा गया है ताकि आप समझ सकें कि सरकार की दिशा और दशा।
50 साल में पहली बार हरियाणा का बजट एक लाख करोड़ रुपए के पार चला गया है। दो नई योजनाएं- गांवों के विकास के लिए चौधरी छोटूराम के नाम पर ‘दीनबंधु हरियाणा ग्राम उदय’ और शहरों के लिए मंगल सेन के नाम पर ‘मंगल नगर विकास योजना’ की घोषणा की गई है। तकरीबन सभी विभागों के बजट में बढ़ोतरी की गई है। भाजपा सरकार ने अपने मिड ईयर यानी तीसरे बजट में ज्यादातर पुरानी योजनाओं के क्रियान्वयन और उनके फंड पर ही जोर दिया है। अधूरी एसवाईएल के निर्माण और पंजाब से पानी लाने के लिए पहली बार एक अरब रुपए (100 करोड़) का प्रावधान किया गया है।
हरियाणा के पक्ष में सुप्रीम कोर्ट के फैसलों को ध्यान में रखते हुए ऐसा किया गया है। वित्तमंत्री कैप्टन अभिमन्यु ने विकास के लिए सारी रकम को मुख्यत: दो भागों में बांटा है। ग्रामीण विकास के लिए 4963 करोड़ रुपए जबकि शहरों के लिए 4973 करोड़ रुपए निर्धारित किए। शुरुआती सालों में गाय, गीता, सरस्वती पर जोर देने वाली भगवा सरकार के इस बजट में इनका कोई उल्लेख नहीं किया गया है। संघ के अन्य किसी एजेंडे से भी दूरी बनाकर छवि बदलने की कोशिश भी की गई है। 102329.35 करोड़ रुपए के बजट में न तो टैक्स बढ़ा और न ही कोई नया कर लगाया गया है।
hin_Deva hin_Deva hin_Deva